cyanic-selkie/wikianc huggingface dataset:
משחק תפקידים
סוגי משחקי תפקידים
בשנים האחרונות נפוץ המנהג לשחק משחקי תפקידים שולחניים דרך האינטרנט באמצעות שימוש בתוכנות מחשב למסרים מיידיים כגון סקייפ או בפורומים. יש מספר אפשרויות למשחק תפקידים שולחני וירטואלי, הנעים בין משחקים בזמן אמת באמצעות מסרים מיידיים ושימוש בווידאו ותוכנות מיוחדות לגלגול קוביות, לבין משחקים המתנהלים בקצב איטי באמצעות התכתבות. צורת משחק זו משמשת לעיתים קרובות כדי לגשר על מרחק גאוגרפי רב בין שחקנים.
משחקי תפקידים חיים ומשחקי תפקידים ממוחשבים עונים על הגדרת משחקי תפקידים הרשומה מעלה, ונבדלים בעיקר באופן הביצוע הטכני. משחקי תפקידים חיים יוצאים מהחדר והופכים למעין הפקת תיאטרון בה השחקנים מתלבשים כדמויות, מבצעים פיזית (במגבלות בטיחות) את פעולותיה ומדברים בקולה. משחקי תפקידים ממוחשבים נותנים בידי המחשב את תפקיד השחקן המוביל, ושחקן או שחקנים נוספים יכולים לבצע פעולות על ידי ממשקי מחשב כגון עכבר ומקלדת.
מבנה ושיטות משחקי תפקידים
משחק תפקידים יכול להיות נטול חוקים וכללים, פרט לאלו הרשומים בהגדרה מעלה. השחקנים יכולים לגלם דמויות ולנהל דיאלוגים, פעולות וכו', בין אם במילים בלבד ובין עם במחוות, ללא הנחיה מפורשת או שיטה מדויקת, המבטיחה שיויון כלשהו ביניהם. אף על פי כן, מרבית משחקי התפקידים כיום מנוהלים לפי שיטה כלשהי, הידועה מראש לשחקנים ומוסכמת עליהם. השיטה משפיעה רק על ביצועו הטכני של המשחק, ואינה קשורה ישירות בסיפור העלילה, אופי הדמויות או סוג המשחק.
שיטת משחק תפקידים יכולה להיות חופשית יחסית, בה למשל מוגדר כיצד יש לבנות דמות (אילו פרמטרים כל דמות חייבת להכיל, ובאילו טווחים נמדדים יכולותיה השונות) ולא בהכרח כיצד לשחק בה. מנגד, היא יכולה להיות מגבילה מאוד, בה כל פעולה שדמות מבצעת מחייבת בגלגולי קוביות שונות על מנת לקבוע את הצלחתה. משחקי התפקידים הראשונים (שהוגדרו במפורש ככאלו) היו מבוכים ודרקונים, שנוצרו בשנות ה-70 של המאה ה-20 עם מערכת מפורטת שהתפתחה עם הזמן. ככל ששיטת משחק זו התפתחה נוצרו במקביל שיטות נוספות, פשוטות ומורכבות יותר. כיום קיימות בשוק מאות שיטות שונות, המתוארות לרוב בספרי הדרכה שונים.
ניתן לחלק את השיטות לסוגים לפי מספר קריטריונים: משחקי התפקידים הבולטים ביותר בשוק הם :
בישראל
משחקי התפקידים הגיעו לשוק הישראלי בשנות השמונים עם תרגומה של ערכת הבסיס של מבוכים ודרקונים לעברית. באותן שנים גם התקיימו מספר כנסים - טד"י ו טמ"י, שאורגנו על ידי מיצוב שתרגמה לעברית את מבוכים ודרקונים. בשנות התשעים נוסדה העמותה למשחקי תפקידים בישראל, שגם ארגנה את כנסי איגור ו-ביגור, עד לביטולם והחלפתם בכנס גיבורים ולאחר מכן מבוכים. בסוף שנות התשעים ושנות האלפיים, נוסדו בארץ מספר רב יחסית של פורומים ואתרים בהם הכותבים הציגו את היצירות שלהם ושיחקו באינטרנט, היום פעיל פורום הפונדק, שמציע אפשרות לשחק בפורום במקביל לקבוצות נוספות בפייסבוק. פורומים אחרים ידועים מאותה תקופה הם "שדים מתחת לכיור", "העז הכאוטית" ועוד.
תרגום משחקי התפקידים לעברית התחדש בתחילת שנות האלפיים שהתאפיין גם ביצירה מקומית ישראלי של משחקי תפקידים, כגון עולם המערכה איי הסערה, כשניתן היום למצוא את מרבית היצירות הישראליות בחנות גיבורים שהיא שיתוף פעולה בין הפונדק לבין העמותה למשחקי תפקידים בישראל. בנוסף, יצאה לאור משחק תפקידים ישראלי מקורי בשם חץ הזמן ותורגמו מספר שיטות נוספות מאנגלית לעברית כדוגמת הנשגבים (Exalted), גורל, עולם המבוך ועוד.
בארץ מתקיימים מספר כנסים כל שנה אשר עוסקים במשחקי תפקידים. לאחר ביטול כנס הדגל של העמותה, שני הכנסים העיקריים בישראל הם כנס דרקוניקון שמתקיים באוגוסט, ואירועי משחקי תפקידים במסגרת פסטיבל אייקון בסוכות. בנוסף, נערכים עוד מספר אירועים קטנים יותר ברחבי הארץ. כמו כן בארץ מתקיים שחזור קרב קרני חיטין שבו הצלבנים הפסידו לצלאח א דין במקום הקרב המקורי בחודש יולי הוא החודש שבו הקרב התנהל ובדומה למקומות אחרים בעולם קיים גם "קרבות אבירים" בהם אנשים נלחמים בנשק ובמיגון המקוריים של אבירים מימי הביניים בין אם בקרבות יזומים ובין אם בשחזור קרבות
אלכסנדר נורדשטיין
אלכסנדר נורדשטיין (12 בדצמבר 1878 – 12 בנובמבר 1948) היה מאנשי העלייה השנייה, המתיישב והמייסד הראשון שחזר לכפר סבא ההרוסה והחרבה, לאחר סיום מלחמת העולם הראשונה על מנת לשקמה מהריסות המלחמה. עסק בחקלאות.
ילדות
אלכסנדר נולד ב-1872 בעיר טאגאנרוג שבקווקז, רוסיה הצארית לאביו שמשון נורדשטיין שהיה סוחר. בילדותו למד בחדר ובבית ספר עממי בעיר הולדתו ולאחר סיום לימודיו נשלח על ידי אביו ללמוד שענות. מאחר שלא אהב את מקצוע השענות נסע לאחיו, סולומון, שגר בעיירה טיפליס, שם עבד בחקלאות ושם גם התעורר בו "החיידק" הציוני.
העלייה ארצה
ב-1905 עלה אלכסנדר ארצה והחל לעבוד בפרדסי פתח תקווה, הצטיין בעבודתו והפך לאחר זמן מה למנהל עבודה. מאחר ששאף למשק משלו פנה לחברת "גאולה" וזו הקצתה לו חלקת קרקע באדמות שבבעלותה עליהן הוקמה בהמשך באר יעקב. ניסיון זה, להקמת משק עצמאי, לא עלה יפה ואלכסנדר חזר לעבוד כשכיר בסג'רה, בראשון לציון וברחובות.
ההתיישבות בכפר סבא
במהלך מלחמת העולם הראשונה הייתה כפר סבא בקו החזית בין האנגלים והטורקים וסבלה מהפצצות שהרסו חלקים ניכרים בה. ב-1919, לאחר סיום המלחמה, רכש אלכסנדר 26 דונם במושבה, בנה בה בית למשפחתו, הקים משק חקלאי ועזר לשקם את היישוב. ב-1921, במהלך מאורעות תרפ"א, נאלצה המשפחה (יחד עם עוד 11 משפחות שישבו במושבה באותה תקופה) לנטוש את אדמתה ולעבור לפתח תקווה וזאת כדי להינצל מפורעים ערביים שהתנפלו על כפר סבא והרסוה.
ב-1933 עברה המשפחה לבית קבע בצידה המזרחי של המושבה שם הייתה חשופה להתנכלויות של ערביי כפר סבא הערבית. פעילות עוינת זו התגברה במהלך המרד הערבי הגדול (1936) אז הוכרחו בני הבית לשמור על ביתם מפני פורעים.
לאחר הקמת המדינה
לאחר קום המדינה והתרחבות היישוב, נמכר המקום ועקב קרבתו למרכז העיר הוא משמש לעסק מסחרי (חנות).
משפחתו
אלכסנדר נישא ב-1915 לחנה לזרוב (ביתם של אברהם שמעון לזרוב וקיילה לבית רייבי). לזוג נולד בן אחד (מנחם). אלכסנדר נפטר ב-1948 והובא לקבורה בבית הקברות בכפר סבא. חנה אשתו נפטרה ב-1958 ונקברה אף היא בכפר סבא.
הנצחה
ביתה של משפחת נורדשטיין, ברחוב תל חי, הוא חלק משביל הראשונים כפר סבא. המבנה בשימוש מסחרי אך הוכרז כאתר מורשת על ידי המועצה לשימור אתרי מורשת בישראל ובכוונת עיריית כפר סבא לשפצו.
אורי טלמור
אורי טלמור (28 ביוני 1935 – 22 באוגוסט 1986) היה תת-אלוף בחיל האוויר הישראלי ודוקטור למנהל עסקים, שירת כנווט קרב, מפקד כנף 2 ועמד בראש להק כוח האדם.
ביוגרפיה
טלמור נולד בכפר ויתקין, בנם של חיים ויונה פליטמן. הוא למד בכפר ויחד עם בני מחזורו גד יעקבי, אריה כשר ומיכה גיסר הוביל לפתיחת הכיתה הראשונה של תלמידי י"ב.
שירותו הצבאי
ב-1953 התגייס לצה"ל במסגרת קורס טיס מס' 17, לאחר טיסת ההכרות הראשונה עבר לקורס נווטים וסיים אותו ב-1955. שירת כנווט קרב במטוסי מוסקיטו בטייסת העמק. ב-1958 היה חלק ממשלחת לצרפת לקליטת מטוסי הווטור, אז שינה את שם משפחתו לטלמור מפליטמן כפי שהתחייבו קציני צה"ל באותה עת. שירת כקצין המבצעים בבסיס רמת דוד וכנווט בטייסת 110. ב-1961 מונה לראש מדור תכנון בענף אמצעי לחימה של מטה חיל האוויר ויצא ללימודים במכללה הבין-זרועית לפיקוד ולמטה.
במלחמת ששת הימים לחם במסגרת טייסת 110 והשתתף במבצע מוקד. בגל התקיפות הראשונות שימש נווטו של מוביל מבנה להפצצת בסיס חיל האוויר המצרי בני סואף. על גיחה זו כתב ביומנו האישי: "בשדה הזה, בני סואף, התאהבתי אישית. אהבתי לשנוא אותו. ההכנות השונות לתקיפת השדה, עשו ממנו חלק מהוויתי. הכרתי אותו כפי שאי אפשר להכירו יותר״ פחות משעה לאחר נחיתתו כבר הצטרף כנווט למוביל מבנה לתקיפת שדה התעופה קהיר מערב. בגל התקיפה השלישי שימש נווטו של מוביל המבנה לתקיפת בסיס חיל האוויר הסורי דמייר. בהמשך המלחמה השתתף בהפצצות וגיחות בגדה המערבית, בירדן, במצרים ובסוריה.
לאחר המלחמה השתתף ב-1969 כנווטו של יעקב טרנר בתקיפה הראשונה של מטרות קרקעיות בסוריה, בדצמבר 1969 השתתף בקורס ההסבה השני של חיל האוויר למטוסי F-4 פנטום ושובץ בטייסת 201. טלמור השתתף בגיחות רבות במלחמת ההתשה, במבצעי פריחה במרץ-אפריל 1970 השתתף במבצע פריחה 13 לתקיפת מכ"ם מצרי בראס עובייה, מבצע פריחה 17 לתקיפת סוללת נ"מ במנסורה, במבצע פריחה 19 לתקיפת מפקדה מצרית בסלחייה, בו נהרגו 30 ילדים ששימשו מגן אנושי במבנה שהותקף. טלמור סיפר על האירוע: ״הפצצנו מתקן צבאי לחלוטין. תחנת משטרה. באותו ערב הסתבר לנו שהמצרים התחכמו לחוק הבינלאומי ושמו שם ילדים. זה היה דבר נורא" וכן כנווטו של רון חולדאי במבצע פריחה 21 לתקיפת מכ"ם מצרי חדיש שהוצב בוואדי זור בראס עובייה. במאי 1970 השתתף בגיחות הפצצה במצרים כנווטם של אורי יערי ודן חלוץ ובמבצע קשת אווירי להפצצת הנמל המצרי ראס בנאס, ביוני 1970 השתתף במבצע "שיער 7" לתקיפת סוללות הנ"מ המצריות, ביולי במבצע "שיער 9" כנווטו של איתן בן-אליהו, במהלכו בחנו שיטת הפצצת קלע ובאוגוסט 1970 ב"מבצע שיער 265" כנווטו של יורם אגמון.
ב-1971 מונה למפקד בסיס פלמחים ופיקד עליו במלחמת יום הכיפורים, לאחר המלחמה כיהן כראש מחלקת אמצעים מיוחדים ועסק בין השאר בקליטת המערכות המבצעיות הראשונות של כלי הטיס הבלתי מאוישים בחיל האוויר. בתפקידו הבא כיהן כראש להק כוח האדם בדרגת תת-אלוף עד 1979. בתפקידיו אלו היה הנווט הראשון בחיל האוויר ששימש כמפקד בסיס ונשא דרגות תת-אלוף.
קריירה אזרחית
לאחר שחרורו עבד כמנהל בקונצרן כור. ב-1981 הצטרף ל"חוג רעים" בראש העין ועסק בפעילות התנדבותית בקהילה המקומית. על פעילותו זו הוזמן ב-1984 להדליק משואה בטקס הדלקת המשואות ביום העצמאות.
ביולי 1985 מונה על ידי שר הביטחון יצחק רבין, לשמש כיועצו המיוחד ולעמוד בראש צוות טאבה במשרד הביטחון שעסק בסכסוך הגבולות בין ישראל למצרים. באוגוסט 1986 נפטר כתוצאה מדלקת קרום המוח.
היה בעל תואר שלישי בניהול, ובעל רקע אקדמי גם במדע המדינה, סוציולוגיה, משפטים וכלכלה. היה נשוי לרני טלמור (סכר), סופרת ופעילת זכויות אדם, ואב לשני ילדים.
קרב ליאויאנג
קרב ליאויאנג (ברוסית: Сражение при Ляояне, ביפנית: 遼陽会戦) הוא קרב במלחמת רוסיה–יפן שהתרחש בין 24 באוגוסט ל-3 בספטמבר 1904 סביב העיר ליאויאנג שבמחוז ליאונינג בהשתתפות מעל ל-120 אלף חיילים בכל צד. נסיגת הכוחות הרוסים לאחר הקרב אפשרה ליפנים להכריז על ניצחון בו.
רקע
לאחר הפסד בקרב נהר יאלו וניסיון כושל לשחרר את פורט ארתור ממצור התרכז הצבא הרוסי סביב העיר ליאויאנג שבמחוז ליאונינג. עוד בתחילת המלחמה נקבעה עיר זו כמיקום המפקדה הראשית של הכוחות הרוסיים. סביב העיר נבנו שלוש מערכות הגנה תוך ניצול ביצורים קיימים והקמת חדשים. במקביל נמשכה שליחת תגבורות והכוח הרוסי הגיע לכ-128 אלף חיילים. למרות קבלת התגבורת המשמעותית, המשיך אלכסיי קורופטקין באסטרטגיית לחימה הגנתית, במסגרתה היה על הצבא הרוסי לנהל מערכה הגנתית. הוא הכריז על כך שלא יעזוב את העיר. על רקע כישלונות קודמים הכרזה זו הפיחה רוח חדשה בחיילים וקצינים.
הכוח הרוסי כלל את הקבוצה הדרומית בפיקוד גנרל ניקולאי זארובייב שכללה שלושה קורפוסים ואת הקבוצה המזרחית בפיקוד גנרל אלכסנדר בילדרלינג שכללה שני קורפוסים.
כוחות יפנים שנעו צפונה כללו את הארמייה הראשונה, השנייה והרביעית כאשר הארמייה השלישית פעלה סביב פורט ארתור. למרות הנחיתות המספרית החליט המפקד היפני לתקוף את הביצורים הרוסים במטרה לכבוש את העיר. עם סיום הגשמים וההתארגנות היפנית החליטו להתחיל במתקפה ב-24 באוגוסט.
מהלך הקרב
ב-24 באוגוסט, החלה הארמייה היפנית הראשונה במתקפה נגד כוח של הקבוצה המזרחית של הרוסים. המטרה הייתה לעבור את האגף השמאלי של הרוסים ולהגיע למסילת רכבת המקשרת את האזור עם הצפון. למחרת יחידות של הארמייה השנייה והרביעית החלו במתקפה על הביצורים של הקבוצה המזרחית של הרוסים. במשך יומיים הרוסים עמדו במתקפה אך בסופו של דבר קורופטקין החליט לסגת לקו ביצורים השני, בהתבססו על נתונים שגויים של היקף הכוח היפני. לקראת הערב ה-28 באוגוסט התבצרו הרוסים בקו ההגנה השני. מכיוון שהאזור היה מישורי (לעומת אזור הררי בקו הביצורים הראשון) היפנים יכלו לשלוח למתקפה כוחות גדולים.
ב-30 באוגוסט תנאי השטח המישורי אפשרו לכל הכוח היפני לנהל מתקפה משולבת באורך כל החזית. הרוסים עמדו במתקפה ואף ארגנו מתקפות נגד. במהלך הקרבות נוצלו רוב העתודות וחלק גדול של תחמושת. באגף השמאלי של הרוסים הצליחו היפנים (הארייה הראשונה) לחצות את הנהר והחלו להתבסס בגדה הצפונית ובגבעות מזרחית לעיר. אלכסיי קורופטקין חשש מכיתור ופקד על נסיגה לקו הביצורים השלישי. תקוותו הייתה שיצליח לרכז את הכוח באגרוף ולצאת למתקפת נגד חזקה ולהביא לתבוסת הארמייה היפנית הראשונה.
ב-31 באוגוסט החל הקרב על קו הביצורים השלישי. למרות המתקפות היפניות הרוסים עמדו על קו ההגנה ללא תזוזה. באגף השמאלי הייתה התקדמות מסוימת של היפנים אך היא לא הייתה משמעותית. הצבא הרוסי עמד בקו ביצורים והייתה לו עדיפות מספרית שלכאורה הייתה צריכה לאפשר לו ניצחון בקרב. בהתאם להערכות מודרניות, לצבא רוסי היו כל הסיכויים לסיים את הקרב בניצחון וייתכן אף לכתר חלק מהכוח היפני (במיוחד הארמייה הראשונה). המפקד העליון של היפנים אף שקל נסיגה כללית. אך למעשה, בשטח, בערב ה-2 בספטמבר החל המטה של קורופטקין לקבל מידע על התמרונים של הכוח היפני והחל לחשוש מכיתור. זאת בנוסף על הערכת המטה הרוסי השגויה לגבי היקף הכוח היפני - הרוסים עוד חשבו שליפנים יש עדיפות מספרית משמעותית. על בסיס זה פקד קורופטקין על נסיגה כללית צפונה לכיוון העיר שן-יאנג. בהיוודע על הנסיגה רוסית, היפנים החלו בהתקדמות ונכנסו לעיר.
תוצאות הקרב
לצבא רוסי היו כל הסיכויים לנצח בקרב תוך ניצול עדיפות מספרית ועדיפות בכוח אש. הססנות וחוסר יוזמה מצד המפקדים מנעו מהם לנצל הזדמנות זו. נספחים זרים שהיו במטה היפני דיווחו על משבר גדול במהלך הקרב והתארגנות להפסקת המתקפות. אומנם פקודת קורופטקין לסגת אפשרה ליפנים לנוע קדימה ולהסיג ניצחון טקטי. נציג איטליה במטה הרוסי ציין שבמהלך כל הקרב קורופטקין לא ניסה ליזום פעולות, המתין לפעולות יפניות ובסופו של דבר עזב את שדה הקרב. במהלך הקרב הוא נתן למפקדים בשטח הכשר לנסיגה טקטית וכך זרע אי-ודאות ואי-דבקות במשימה.
זמן קצר לאחר הקרב נפל פורט ארתור. כתוצאה מכך התפנה כוח צבאי יפני משמעותי שהיה עסוק במצור על העיר.
בהיוודע על נסיגה נוספת, הצאר החליט על שליחת כוחות נוספים בהיקף של כ-50 אלף חיילים לחזית זו. בעקבות כך, לקראת אוקטובר 1904 הגיע הכוח הרוסי לכ-195 אלף חיילים.
חיסכון לכל ילד
חיסכון לכל ילד היא תוכנית חיסכון שבמסגרתה יפקיד המוסד לביטוח לאומי מדי חודש סכום קבוע (51 ש"ח בשנת 2020) בחשבון על שמו של כל ילד תושבי ישראל שטרם מלאו לו 18 שנים. הורי הילד רשאים להפקיד במקביל סכום זהה מדי חודש בחשבון זה, מתוך קצבת הילדים המשולמת בגין הילד.
היסטוריה
בשנת 2008 הקימה ממשלת ישראל השלושים ואחת שבראשות אהוד אולמרט ועדת שרים לבחינת קצבאות הילדים. שר הרווחה יצחק הרצוג הציע לפתוח תוכנית חיסכון לכל ילד, כתחליף להגדלת קצבת הילדים. הצעה זו נתקלה בהתנגדות יו"ר ש"ס אלי ישי ושר האוצר רוני בר-און, וקידומה נעצר. בשנת 2010, כשכיהן כשר הרווחה בממשלת ישראל השלושים ושתיים בראשות בנימין נתניהו, חזר הרצוג על הצעתו, ובשנת 2011, לאחר שפרש מהממשלה, הגיש הצעת חוק פרטית בנושא, אך הצעותיו אלה לא מומשו.
במסגרת המשא ומתן הקואליציוני להקמתה של ממשלת ישראל השלושים וארבע בראשות בנימין נתניהו נקבע, לפי דרישת "יהדות התורה", לבטל את הקיצוץ בקצבאות הילדים שביצעה ממשלת ישראל השלושים ושלוש, לפי דרישת "יש עתיד". בהמשך הציע משרד האוצר לצמצם את הגדלת הקצבה, ובמקום זאת לפתוח תוכנית חיסכון לילדים במימון המדינה. הצעה זו מומשה במסגרת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2015 ו-2016), התשע"ו–2015 (שהוא "חוק ההסדרים" לשנים אלה), שבו נכלל תיקון לחוק הביטוח הלאומי בנושא זה.
עיקרי התוכנית
החוק קובע שהחל בינואר 2017, למפרע ממאי 2015, יפתח המוסד לביטוח לאומי תוכנית "חיסכון לכל ילד", שבה יפקיד המוסד 50 ש"ח מדי חודש, והחיסכון יעמוד לרשות הילד בהגיעו לגיל 18. לילד שנולד מ-1 בינואר 2017 ואילך יופקדו עוד 250 ש"ח בהגיעו לגיל 3, ועוד 250 ש"ח יופקדו בהגיעו למצוות (גיל 12 לבנות וגיל 13 לבנים). לילדים שנולדו לפני תאריך זה יופקדו 500 השקלים בהגיעם לגיל 18. אם הכסף יושאר בחשבון עד הגעת הילד לגיל 21, יופקדו בו עוד 500 ש"ח. זכאי לחיסכון זה ילד שמשולמת בגינו קצבת ילדים, כלומר ילד תושב ישראל שטרם מלאו לו 18 שנים. אופן ההשקעה של כספי החיסכון נבחר על ידי ההורה הזכאי לקצבת ילדים בגין הילד, מבין אוסף תוכניות חיסכון בנקאיות ומסלולי השקעה בקופת גמל להשקעה. קרן החיסכון פטורה ממס הכנסה, אך הרווח הנצבר חייב במס רווח הון של 15% מהתשואה הנומינלית בתוכנית חיסכון בבנק ו-25% מהתשואה הריאלית בקופת הגמל להשקעה (אם הילד ישאיר בקופת הגמל להשקעה את כספי החיסכון עד הגיעו לגיל פרישה, וימשוך אותם כקצבה, הוא יהיה פטור ממס רווח הון). ניתן למשוך את הכסף לפני הגעתו של הילד לגיל 18, במקרה של פטירת הילד או בשל מצב רפואי העלול להביא לפגיעה בחייו, בגופו או בנפשו של הילד, ולטובת מימון צרכיו הרפואיים בלבד.
דברי ההסבר להצעת החוק מציינים שחיסכון זה בא "כדי לסייע לצעירים ולהקל על השתלבותם וקליטתם בחיי חברה תקינים בהגיעם לבגרות". קרן החיסכון, מהפקדות המוסד לביטוח לאומי במשך 18 שנה, תהיה 11,300 ש"ח, והיא תוכפל אם הורי הילד יפקידו אף הם 50 ש"ח מדי חודש. לקרן זו יתווספו רווחי תוכנית החיסכון.
מסלולי השקעה
את כספי החיסכון ניתן להשקיע בתוכנית חיסכון בנקאית או בקופת גמל להשקעה, באחד מהגופים הפיננסיים שנבחרו במכרז שביצע משרד האוצר. הביטוח הלאומי משלם את עלות ניהול הפיקדון או את דמי הניהול של קופת הגמל, עד להגיע החוסך לגיל 21. לאחר הבחירה הראשונית, לא ניתן להעביר את הכספים מחיסכון בנקאי לקופת גמל או להפך.
בחיסכון בנקאי מוצעים שלושה מסלולי השקעה: כמו כן ניתנת הבחירה האם לכלול בתוכנית החיסכון נקודות יציאה כל חמש שנים, שבהן יהיה ניתן להעביר את ההשקעה למסלול אחר באותו בנק או לבנק אחר.
קופות הגמל להשקעה מציעות חמישה מסלולים אפשריים: מסלול בסיכון נמוך, מסלול בסיכון בינוני, מסלול בסיכון גבוה, מסלול השקעה לפי כללי ההלכה (כולל השגחה על איסור ריבית - שכל ניירות הערך בקופת הגמל יהיו על פי היתר עסקה, הימנעות מבעלות על חמץ בפסח או על עסקים המחללים שבת, ושימוש במכשירים פיננסיים המחליפים החזקה ישירה במניות, כגון תעודות סל) ומסלול השקעה לפי כללי השריעה.
במחקר שפרסם המוסד לביטוח לאומי בשנת 2019 הושוו המסלולים מבחינת התשואה הצפויה ומבחינת מדד שארפ (על פי ביצועי התיק בשנים שקדמו לשנת 2017). על פי מדד שארפ המסלול בסיכון גבוה עדיף על המסלולים האחרים גם מבחינת מזעור הסיכון. נמצא כי הורים בחמישון העליון נטו יותר לבחור במסלולים העדיפים מבחינת תשואה וסיכון ואילו הורים ברמות הכנסה נמוכות נטו יותר שלא לבחור חלופה כך שהכסף הושקע במסלול הנחות מבחינת תשואה וסיכון. בנוסף העלה המחקר כי ככל שעולה רמת ההכנסה גדל גם אחוז ההורים הבוחרים בהפקדה נוספת (100 שקלים בחודש במקום 50 שקלים): 68% מההורים בחמישון הגבוה בחרו בהפקדת 100 שקלים לעומת 45% בחמישון השלישי ו-24% מההורים בחמישון התחתון. מסקנת המחקר הייתה, לכן, כי התוכנית מעמיקה את אי השוויון בין הילדים המחושב במדד ג'יני מ-0.528 ל-0.573.
בהשקעה בקופת גמל ניתן לעבור בכל עת בין מסלולים בקופה ובין קופה לקופה.
קנקן שפת צווארון
קנקן שפת צווארון הוא קנקן שנמצא לרוב באתרים ארכאולוגים של יישובים ישראליים מתקופת הברזל 1 בין השנים 1150 לבין 1000 לפנה"ס, תקופה המוגדרת כתקופת התנחלות השבטים.
הקנקן יועד לאחסון של יין, שמן או מים. הבסיס של הכלי אינו שטוח אלא קוני כך שהיו צריכים לנעוץ אותו בקרקע כדי שלא יישפך. עיצוב זה גם אפשר את הנחתו על גבי אבנים לבישול. צווארו נעשה צר והתרחב מעט בשפתו. דבר זה הזכיר לארכאולוגים את הצווארון של הכומר, כך קיבל את שמו -קנקן שפת צווארון.
תפקיד הצווארון הוא לסייע בשפיכה מהכלי. עוד תפקיד הוא מניעת כניסת טומאה, צווארון גבוה מאפשר טיוח של הפתח.
קנקן שפת צווארון הוא ממצא חומרי חשוב המסייע לזהות אתר כאתר ישראלי ולא כנעני. בדרך כלל נמצא רק באתרים הישראלים של גב ההר ולא בשאר חלקי הארץ. קנקן שפת הצווארון נמצא גם באזורים שלא היו מאוכלסים על ידי ישראלים, ולכן הקשר הדוק של הקנקן עם הישראלים הקדומים עשוי להיות שגוי.
כלי זה אופייני לתקופת הברזל 1 ובעיקר לאתרי ההתנחלות בהרים. בהרי הגליל מצוי וריאנט דומה מהתקופה "קנקן גלילי".
נורמן סטילמן
נורמן (ארתור) סטילמן (באנגלית: Norman Arthur Stillman, בעברית: נועם; נולד בשנת 1945) הוא פרופסור יהודי אמריקאי ללימודי המזרח התיכון וראש התוכנית להיסטוריה יהודית באוניברסיטת אוקלהומה. סטילמן הוא חוקר מוביל של ההיסטוריה של יהדות ארצות האסלאם.
קורות חיים
סטילמן למד באוניברסיטת פנסילבניה והשלים בה תואר ראשון בהצטיינות בשנת 1967 ודוקטורט בלימודי המזרח התיכון בשנת 1970, תחת הדרכתו של פרופ' שלמה דב גויטיין. הוא ערך פוסט-דוקטורט בסמינר התאולוגי היהודי של אמריקה. לאורך שנותיו כחוקר ומרצה הוא קיבל מספר רב של פרסים אקדמאים. הוא היה חוקר-אורח באוניברסיטה העברית בירושלים בשנים 1994–1995, במרכז משה דיין לחקר המזרח התיכון ואפריקה באוניברסיטת תל אביב וב"מכון הלאומי לשפות וציוויליזציות המזרח" (l'Institut National des Langues et Civilisation Orientales) בפריז בשנים 2001–2002.
בשנים 1989–1999 שימש בתור העורך של כתב-העת האקדמי החשוב AJS Review היוצא לאור מטעם החברה ללימודי היהדות בהוצאת אוניברסיטת קיימברידג'.
ספרו הראשון של סטילמן היה "היהודים בארצות ערב: היסטוריה וספר מקורות" (The Jews of Arab Lands: A History and Source Book, 1979). הספר התפרסם בתקופה שבה חקר יהדות ארצות האסלאם בארצות הברית היה בשלב מוקדם, והוא סיפק לקהל הקוראים באנגלית סקירה היסטורית על היהודים בארצות ערב מימי הביניים עד העת החדשה ובנוסף 200 עמודים של מקורות ראשוניים מתורגמים לאנגלית מערבית, עברית ושפות אירופאיות. בשנת 1981 סטילמן תרגם לאנגלית את הספר "משאות בערב" של מטייל הארצות היהודי שמואל רומאנלי. בשנת 1993 הוא פרסם את ספרו החשוב "יהודי ארצות ערב בזמנים המודרניים" (The Jews of Arab Lands in Modern Times) שזכה למהדורה חדשה ב-2003.
מפעלו החשוב האחרון של פרופ' סטילמן היא "האנציקלופדיה של היהודים בעולם האסלאמי" (Encyclopedia of Jews in the Islamic World, 2010). אנציקלופדיה בת חמישה כרכים שיצאה לאור בהוצאת בריל. סטילמן הוא העורך הראשי של האנציקלופדיה, שמכילה 2200 ערכים שנכתבו על ידי יותר מ-350 אקדמאים מרחבי העולם. לאנציקלופדיה יש גם גרסה מקוונת באתר הוצאת בריל.
הוא היה נשוי לפרופ' ידידה כלפון סטילמן, חוקרת חשובה של התרבות החומרית של החברות המוסלמיות והיהודיות של המזרח התיכון וצפון אפריקה. בני הזוג ערכו מחקרים משותפים רבים עד לפטירתה של ידידה בשנת 1996.
כפר דייגים
כפר דייגים הוא כפר שכלכלתו מבוססת על דיג וקצירת מאכלי ים.
מאפיינים
לעיתים קרובות, ממוקמים כפרי דייגים בחופים מבודדים, סביב מעגן טבעי קטן המספק מקלט בטוח לצי של סירות דיג. יש צורך בכפר הדייגים שתהיה דרך בטוחה לאחסון דגים ולאבטחת סירות כשהן אינן בשימוש. כפרי דייגים עשויים לפעול מחוף הים, במיוחד סביב אגמים. לדוגמה, סביב חלקים מהאגם מלאווי, לכל כפר דייגים יש חוף משלו. סירות דיג בכפר אופייניות, בדרך כלל, לרצועת החוף שלאורכה הן פועלות. סירות דיג מסורתיות מתפתחות עם הזמן כדי לעמוד בתנאים המקומיים, כגון החומרים הזמינים במקום לבניית סירות, סוג תנאי הים שהסירות יתקלו בהם, והדרישות של הדיג המקומי.
חלק מכפרי הדייגים נמצאים על המים, כמו כפרי הדייגים הצפים במפרץ הא לונג בווייטנאם, כפר הדייגים טאי או בהונג קונג, וכפר הדייגים קלונג  במשולש הגבולות של מלזיה, הפיליפינים ואינדונזיה. יש כפרי דייגים שבנויים על איים צפים, כמו פומדי באגם לוקטק  בהודו, והאיים הצפים של בני האורו באגם טיטיקקה שנמצא בפרו ובוליביה.
מלבד דיג, בכפרי הדייגים נמצאים, לעיתים קרובות, סדנאות למלאכת יד, תחבורה, בתי ספר ומרפאות בריאות, דיור ואספקת מים לקהילה. בנוסף, לעיתים ליד כפרי הדייגים נמצאים מפעלים לעיבוד ושיווק דגים, וכן לבנייה ותחזוקה של סירות. עד המאה ה-19, חלק מתושבי הכפר השלימו את הכנסתם בלקיחת חפצי ערך מספינות טרופות סמוכות והברחת סחורות.
מלחמת הפקחים הירוקים
מלחמת הפקחים הירוקים (באנגלית: War of the Green Lanterns) הוא קשת סיפור ואירוע קרוסאובר אשר התרחש בחוברות הקומיקס גרין לנטרן, חיל הפקחים הירוקים וגרין לנטרן: לוחמי הברקת תחת הוצאת DC קומיקס. הסיפור נכתב בידי כותבי הסדרות ג'ף ג'ונס, טוני בדארד ופיטר טומאסי, בהתאמה, ואויר על ידי דאג מנקי, טיילר קירקהם ופרננדו פסרין.
העלילה מתמקדת בפקחים הירוקים בני האנוש האל ג'ורדן, גאי גרדנר, ג'ון סטוארט וקייל ריינר וכן הפקח הירוק החייזרי קילווג ושומר היקום גאנטת, בעימות שלהם עם חבריהם לקבוצה שהיו נתונים לשליטה מוחית, ובמלחמתם לעצור את שומר היקום העריק קרונה מלהשתלט על היקום.
קשת הסיפור נמשכה בין מרץ ליוני 2011 כשלאחריה פורסמה מיני סדרה בת שני חלקים המתארת את השלכות האירוע.
עלילה
הסיפור מתחיל במספר מיקומים שונים ברחבי יקום DC, כאשר כמה אירועים מתרחשים במקביל בסדרות השונות. קבוצה של פקחים ירוקים עושה את דרכה לכוכב הלכת ריוט - מקום משכנם של חיל הפקחים השחורים. הקבוצה מבקשת לאסור את האל ג'ורדן בשל שיתוף הפעולה שלו עם אטרוסיטוס, לארפליז, סינסטרו, סיינט ווקר, אינדיגו-1 וקרול פריס, אשר רדפו אחרי שומר היקום העריק קרונה. ג'ורדן והאחרים נתקלים בספר השחור של הפקחים השחורים והם מותקפים בידי חברת חיל סינסטרו ליסה דראק, שמתחילה למשוך אותם אל תוך הספר. בינתיים על כוכב הלכת אואה, שומרי היקום משוחחים ביניהם בעניין פקחים ירוקים אשר המרו את פיהם, כמו ג'ורדן וסינסטרו. שיחתם נפסקת בחטף כאשר קרונה משתגר למקום ביחד עם שבע ישויות הרגש של הספקטרום הרגשי, שמשתלטות על שומרי היקום.
ג'ורדן וסינסטרו הם שני היחידים שלא נלכדים בתוך הספר השחור, ובניסיון אחרון להציל את עצמם הם משלבים את האנרגיות של טבעות הכוח שלהם. הפיצוץ שנוצר כתוצאה מכך משחרר את ג'ורדן. הספר משתגר הרחק מהמקום ומשאיר מאחוריו רק את טבעות הכוח של מנהיגי החילות אותם לקח בשבי. ג'ורדן נפגש עם הפקחים הירוקים שנשלחו לאסור אותו, אך לרוע המזל, ישות הפחד הצהובה פאראלקס מטפסת באותו רגע לראש סוללת הכוח הירוקה באואה ומשדרת לכל הפקחים הירוקים ש"הטומאה שוחזרה". ג'ורדן שומע את פאראלקס מדבר אליו באופן טלפתי ולאחר מכן מותקף בידי חבריו לחיל ונאלץ להימלט מידיהם.
באותה עת, גאי גרדנר, קילווג ואריסיה עושים את דרכם לאואה כדי לספר לשומרים על זרדור, אויב טלפתי שלהם שהשתלט על הגרין לנטרן סודאם יאט. גם הם חשים את השפעתו של פאראלקס, ורואים שאריסיה מנסה לעוף מהמקום. הם מנסים לרסן אותה, אך היא מתגברת עליהם והם מותקפים בידי פקחים ירוקים. קילווג עוזר לגרדנר להימלט, אומר לו להגיע למקום שנקרא "הבית הירוק", ומחליט להישאר מאחור ולהשגיח על הפקחים שנוגעו בידי הטומאה הצהובה. גרדנר מנסה ליצור קשר עם חברים אחרים מהחיל, ורק ג'ורדן מצליח לענות לו, באומרו לו להגיע גם לבית הירוק. השניים נפגשים בסופו של דבר בבית הירוק ומגיעים למסקנה שחשיפתם לפאראלקס בעבר עזרה להם להתנגד בתחילה להשפעת הטומאה. אולם, השניים מתחילים להתווכח ונלחמים תחת השפעת הטומאה. למרבה המזל, טבעות הכוח שלהם אוזלות כתוצאה מהקרב, הם נרגעים ומניחים את המחלוקות שלהם בצד.
על אואה, קרונה מדבר אל קילווג הכלוא ולומד ממנו על חסינותם של כמה מחברי חיל הפקחים הירוקים לפאראלקס. הוא משתמש בכוחו כדי להשתלט על קילווג. בבית הירוק, ג'ורדן וגרדנר נופלים לתוך האנגר תת-קרקעי שמכיל ספינת תובלה שנקראת "המיירטת". הם מניחים כי גם סטוארט וריינר הצליחו להתנגד להשפעת הטומאה ועושים את דרכם לאואה. בדרכם הם נתקלים בקבוצת פקחים ירוקים. בעוד הם מנסים לפרוץ את המיירטת, ג'ורדן וגרדנר נמלטים בתא מילוט. תא המילוט מתרסק על אואה, והם נפגשים עם סטוארט וריינר שעדיין מתחבאים במעבה האדמה. החבורה מחליטה להציל את גאנטת אך מבינה כי היא חסרת כוחות, עד אשר ג'ורדן מגלה להם כי הוא מחזיק בטבעות הכוח של מנהיגי החילות. לפיכך, ג'ורדן, גרדנר, סטוארט וריינר בוחרים בטבעות הכוח הצהובה, האדומה, האינדיגו והכחולה, בהתאמה.
החבורה מותקפת בידי פקחים ירוקים ועושה את מיטבה כדי להדוף אותם, אך לפתע טבעת הכוח של ריינר מטעינה את טבעות הכוח של הפקחים הירוקים שטופי המוח. הארבעה אינם מסוגלים לעמוד בפני אויביהם המוטענים מחדש ועפים אל עבר מקום הימצאו של גאנטת. כשהם מוצאים אותו, הוא זועם על החלטתם להשתמש בטבעות כוח שונות משום שהם אינם מוכנים ואינם מאומנים היטב בשימוש בכוחות כדי להדוף את אויביהם. הפקחים הירוקים שנוגעו בטומאה מפנים דרך להגעתו של כוכב הלכת מוגו, שגם הוא הושחת.
גאנטת מובס במהירות בעוד ג'ורדן, גרדנר, סטוארט וריינר נסוגים משום שאינם יכולים לעמוד בהתקפותיו של מוגו. הארבעה עושים את דרכם למחילות התת-קרקעיות של אואה אל עבר סוללת הכוח הראשית. באמצע הדרך הם נתקלים במתקן גדול המכיל נשקים ורכיבים שנבנו בידי השומרים וכן בבית היציקה בו חושלו טבעות הכוח והסוללות האישיות של הפקחים הירוקים. הם גם נתקלים בכפפת שריון של הפקחים הירוקים, שנוצרה במקור בידי קרונה והייתה הראשונה שהכילה את האנרגיה הירוקה. גרדנר מנפץ את הזכוכית המגנה על כפפת השריון, מעשה שמזעיק יצורים שאורבים ברחבי המתקן, שמתקיפים אותם. ריינר אומר להם לא לפעול נגדם ובכך להוכיח להם שאין הם מתכוונים להרע. היצורים מזהים אותם כפקחים ירוקים ומוסרים לגרדנר את כפפת השריון בטרם חוזרים למעמקי הכוכב. סטוארט נתקל במחשב שסורק את הסקטורים השונים כדי להשתלט על חניכים חדשים לחיל. סטוארט אומר להם שעכשיו יותר מתמיד מוג'ו חיוני לעצירת גיוסם של חניכים חדשים לחיל. הוא וריינר עוזבים את הקבוצה, וג'ורדן וגרדנר ממשיכים לכיוון סוללת הכוח הראשית. כשהם מגיעים אליה, הם מותקפים על ידי השומרים אחוזי הדיבוק.
ג'ורדן וגרדנר מובסים ונלקחים למבצרם של השומרים. בינתיים, סינסטרו עושה את דרכו בתוך הספר השחור ומשוחח עם אסיריו של הספר. הוא נתקל בקרונה, שאומר לו שסינסטרו לא משרת את מטרתו. קרונה סוגר עליו את הספר ושורף את הדף שבו סינסטרו נמצא. הוא מסביר שהשומרים העבירו יותר מדי זמן בחוסר רגש, והם אינם מתאימים יותר לשמש כמגני היקום. הוא מתחיל לשנות את ג'ורדן וגרדנר לשומרים חדשים בעוד גאנטת צופה בהם כשהוא קשור לסלע. בינתיים, ריינר וסטוארט עושים את דרכם למוגו, ששולח מאות טבעות כוח על מנת לגייס חניכים חדשים. השניים נכנסים למעבה הכוכב ומותקפים בידי פקחים ירוקים, מה שמאלץ אותם להשתגר לליבת הכוכב. ריינר יוצר מבנה אנרגטי של חברו של מוגו מתוך תקווה לשכנע אותו אך המבנה מושמד בידי אנרגיית הפקחים השחורים שנותרה לכודה בליבתו של מוגו לאחר שספג גל התקפה של פקחים שחורים באירועי הלילה האפל ביותר. קרונה אומר לסטוארט באופן טלפתי שמאוחר מדי לעצור את מוגו, ושהוא יביא לגל של רציחות ביקום. כשלא נותרה לו כל דרך לעצור את מאסת הפקחים הירוקים החדשים שמתגייסים לחיל, סטוארט שואב את אנרגיית הפקחים השחורים ומתמש בה כדי להשמיד את ליבת הכוכב של מוגו, ובכך הורג אותו.
בזמן שהפקחים הירוקים נלחמים בקרונה ובשומרים אחוזי הדיבוק, ג'ורדן לוקח את ריינר לספר השחור וגורם לו לאייר תמונה של קרול, סינסטרו, אטרוסיטוס, לארפליז, סיינט ווקר ואינדיגו-1 (שהטבעת שלה ציינה ששמה הוא אירוק) מתוך תקווה שהם יוכלו להשפיע על ישויות הרגש שלהם. מעשה זה משחרר את מנהיגי החילות מהספר השחור, אך הטבעות שלהם דוחות אותם ומקבלות את קרונה בתור המשתמש שלהן. כוחו של קרונה מתעצם מהטבעות, והוא מתקיף את ג'ורדן. סינסטרו מושפע מנאומו של ג'ורדן על כך שהוא נלחם לטובת חיל הפקחים הירוקים למרות הפגמים של השומרים, והוא מתקיף את קרונה. לפני שזה האחרון מצליח לתקוף אותו בחזרה, טבעת כוח ירוקה בוחרת את סינסטרו בתור המשתמש שלה. ג'ורדן וסינסטרו מצליחים להביס את קרונה, וג'ורדן הורג אותו ובכך משחרר את ישויות הרגש מהשומרים. כעת כשקרונה מת, טבעות הכוח של מנהיגי החילות חוזרות אליהם, אך השומרים מגלים אותם מכוכב אואה. נוסף על כך, הם מאמינים כי האל ג'ורדן הוא הפקח הירוק המסוכן ביותר, מאחר שבחר "למרוד" בהם יחד עם מנהיגי החילות וגרם לרציחתו של שומר חרף אמצעי הבטיחות של טבעת הכוח. למרות נסיונותיו של גאנטת להגן עליו, השומרים מפטרים את ג'ורדן מהחיל, לוקחים ממנו את הטבעת ושולחים אותו לכדור הארץ. בהמשך, ג'ורדן מופיע על כביש ראשי נטוש ואומר שהעניינים לא היו אמורים להסתיים כך.
דוגלאס קוסטה
דוגלאס קוסטה דה סוזה (בפורטוגזית: Douglas Costa de Souza; נולד ב-14 בספטמבר 1990), הידוע בכינוי דוגלאס קוסטה או פשוט דוגלאס, הוא כדורגלן ברזילאי המשחק בעמדת הקיצוני בלוס אנג'לס גלאקסי.
הוא החל את הקריירה שלו בקבוצת גרמיו הברזילאית, לפני שעבר לשחטאר דונצק בינואר 2010 תמורת 6 מיליון יורו. הוא זכה בפרסים רבים בשחטאר, כולל הטרבל מקומי בעונה 11–2010 (ליגה, הגביע האוקראיני וסופר קאפ). בשנת 2015, הוא הצטרף לבאיירן מינכן תמורת 30 מיליון יורו.
קריירת מועדונים
ב-10 בינואר 2010, חתם דוגלאס על חוזה לחמש שנים עם שחטאר דונצק בעסקה בשווי 6 מיליון יורו. את הופעת הבכורה שלו התחיל בליגה האירופית נגד פולהאם האנגלית ב -18 בפברואר שבה שחטאר הפסידה 1–2. הוא נכנס כמחליף בדקה ה-75. ב-28 במרץ הוא כבש שער בתוספת הזמן בניצחון 1–3 על ארסנל קייב. הוא הבקיע שער בניצחון 0–3 על צ'רנומורץ אודסה ב-25 באפריל.
ב-1 יולי 2015, עבר דוגלאס קוסטה משחטאר דונצק לבאיירן מינכן תמורת 30 מיליון יורו בחוזה לחמש שנים, החוזה הרביעי בגודלו בהיסטוריה של המועדון, וקיבל את חולצה מספר 11. דוגלאס קוסטה התברר עד מהרה כבעל ראיית משחק וכמבשל שערים מחונן, וסיים את עונת הבכורה שלו בבונדסליגה, 2015/16 עם אליפות הבונדסליגה, וזכה עם באיירן מינכן בגביע הגרמני, לאחר ניצחון בבעיטות הכרעה על בורוסיה דורטמונד, בו הבקיע את הפנדל המכריע.
ב-22 במאי 2021, לאחר תום עונת ההשאלה לבאיירן בה מיעט לשחק עקב פציעה, הודיעה יובנטוס על הצטרפות קוסטה לקבוצת נעוריו גרמיו, בהשאלה עד יוני 2022.
נבחרת ברזיל
דוגלאס שיחק לראשונה בנבחרת ברזיל בקופה אמריקה 2015.
כריסטיאן לודוויג השני, דוכס מקלנבורג-שוורין
כריסטיאן לודוויג השני, דוכס מקלנבורג-שוורין (בגרמנית: Christian Ludwig II, Herzog zu Mecklenburg-Schwerin; נולד ב-15 במאי 1683 - מת ב-30 במאי 1756), היה דוכס מקלנבורג-שוורין בין השנים 1747–1756.
ביוגרפיה
כריסטיאן לודוויג נולד ב-15 במאי 1683 בגרבוב שהשתייכה לדוכסות מקלנבורג-שוורין, לפרידריך הראשון, דוכס מקלנבורג-גרבוב ולכריסטינה וילהלמינה, רוזנת הסן-הומבורג, בתם של וילהלם כריסטוף, נסיך הסן-הומבורג וסופיה אלאונורה, רוזנת הסן-דרמשטאדט.
משפחתו
כריסטיאן לודוויג התחתן בשנת 1714 עם בת דודו גוסטבה קרולינה ממקלנבורג-שטרליץ, בתו של אדולף פרידריך השני, דוכס מקלנבורג-שטרליץ, ממנה נולדו לו ילדים:
אבי בסר
אברהם (אָבִי) בֵּסֶר (נולד בדימונה ב-1967) הוא פרופסור מן המניין וראש החוג להפרעות בתקשורת במכללה אקדמית הדסה ירושלים, המכשיר קלינאיות תקשרות. משנת 2013 ועד 2019 כהן כמשנה לנשיא המכללה האקדמית ספיר. הוא חוקר בתחום הפסיכולוגיה ופסיכולוג חינוכי מומחה. מייסד ויו"ר "הקתדרה לחקר האישיות, מעברי חיים ואירועי לחץ" במכללת ספיר.
ביוגרפיה
אבי בסר נולד, גדל והתחנך בדימונה. בוגר בית הספר התיכון ליהמן בעיר. את שירותו הצבאי עשה בחיל האוויר, במערך ההגנה האווירית. במאה ה-21 הוא משמש קב"ן בשירות מילואים.
הוא בוגר תואר ראשון במדעי ההתנהגות, תואר שני בפסיכולוגיה ובעל תואר דוקטור מאוניברסיטת בן-גוריון בנגב. נושא המחקר בעבודת התיזה שלו בפסיכולוגיה קוגניטיבית היה "פיצוי בתפיסה מראייה תלת־ממדית המוצגת מזוויות צפייה שונות". עבודת הדוקטורט, אותה השלים בשנת 2000, עסקה בתלותיות וביקורתיות עצמית ודיכאון: מודל של שינוי במצב הרוח במעבר לאימהות.
בשנת 2002 עסק בפוסט-דוקטורט במעבדה של פרופסור גורדון פלאט מהמחלקה לפסיכולוגיה באוניברסיטת יורק שבטורונטו.
מחקריו של פרופ' בסר עוסקים בחקר האישיות והפסיכולוגיה החברתית, בדגש על גורמי פגיעות וחוסן לדיכאון במהלך החיים ותפקוד בין אישי. נושאים נוספים אותם חקר היו גורמי פגיעות, אישיותית לדיכאון שלאחר לידה, התקשרות והסתגלות פסיכולוגית בקרב ילדים, מתבגרים ואימהות, פרפקציוניזם, מצוקה ודיכאון, אובדנות, הערכה עצמית, סגנונות הומור והפרעת דחק פוסט-טראומטית, הטריאדה האפלה (השילוש האפל). חוקר את השלכות השדר של מאפיינים שונים של האדם את תפיסתם של אחרים את אישיותו ומאפיינים נוספים שלו והפרשנות של הסביבה את האדם על בסיס תפיסה של מאפיינים שונים המשדרים את הסטאטוס שלו. בין מחקריו השלכות הפרעות שטף כגון הגמגום ושל הפרעות קול כגון פוברפוניה על משיכה רומנטית. וכן מחקר שבדק את השדר של מראה המלצר/ית על שביעות הרצון מהשירות וגובה התשר (טיפ) שהשאירו הסועדים. כמו כן בחן את התפקיד של מאפייני אישיות והשלכות מגפת הקורונה בישראל על סטודנטים שנאלצו ללמוד בלמידה מרחוק ועל מרצים שנאלצו ללמד באופן מקוון.
בין השנים 2005–2007 קיבל מענק מחקר מטעם המדען הראשי של משרד החינוך למחקר בנושא מגבלות המיומנות החברותית של ילדים עם הפרעת קשב, ריכוז והיפראקטיביות, והשלכותיהן על תפקוד רגשי.
זכה בפרס מטעם ארגון "הפסיכולוגיה מעבר לגבולות" על מחקרו בנושא: השלכות החשיפה של אירועי טרור על הנפגעים ובני זוגם: גורמי פגיעות וגורמי חוסן.
בשנת 2014 אישר הוועד המנהל של המכללה האקדמית ספיר את מינויו כמשנה לנשיא לעניינים אקדמיים. הוא החליף את פרופ' אורי רגב. במסגרת תפקידו זה, במשך 6 שנים, פרופ' בסר יחד עם נשיא המכללה פרופ' עמרי ידלין, קידם והוביל תהליכי הסמכה של המחלקות האקדמיות השונות והשלים את הסמכתן של כל המחלקות האקדמיות במכללה האקדמית ספיר, ייסד וביסס תהליכים לקידום אקדמי ומנהל אקדמי ושמש יו"ר ועדת המינויים, ועדת ההשתלמות והמחקר, ועדת ההצטיינות, ועדת ההוראה המכללתית, ועדת האתיקה למחקר IRB.
יזם את פרויקט ההתנדבות "ספיר בעיר" - מיזם שבמסגרתו מרצי המכללה האקדמית ספיר יוצאים להרצאות בתחומים מגוונים ביישובי עוטף עזה. ההרצאות פתוחות לקהל, כחלק מהפעילות התרבותית והקהילתית של המכללה בסביבה.
בשנת 2019 מונה לראש חוג הפרעות בתקשורת במכללת הדסה. הוא גם משמש כיו"ר וועדת האתיקה למחקר במכללה (IRB).
פרופ' בסר חבר הסתדרות הפסיכולוגים בישראל, חבר האיגוד הבינלאומי לאישיות ופסיכולוגיה חברתית, חבר האיגוד הבינלאומי לפסיכולוגיה חברתית וקלינית וחבר האיגוד הישראלי לחקר ההומור. הוא משמש כעורך וחבר מערכת במספר רב של כתבי עת בינלאומיים. הוא שותף לקבוצות מחקר בעולם ביניהן שותפים חוקרים מקנדה, ארצות הברית, פורטוגל, בלגיה ועוד. מאמריו פורסמו בכתבי עת מובילים ביותר בתחומם.
בשנת 2022 מונה, כנציג המכללות המתוקצבות, כחבר המועצה להשכלה גבוהה.
פרופ' בסר נשוי ואב לשניים, ולאחר שנים של מגורים בדימונה העתיק את מגוריו לירושלים.
מאמרים
פרסם מעל ל-120 מאמרים מדעיים בכתבי עת בינלאומיים בתחום הפסיכולוגיה.
נבחרת שוודיה בכדורגל עד גיל 21
הנבחרת הצעירה של שוודיה הופיעה בהופעה רשמית ראשונה בשנת 1976 בעקבות ייסודן של אליפויות אירופה לנבחרות צעירות מטעם אופ"א.
מאדים (מיני-סדרה)
מאדים (באנגלית: Mars) היא דוקו-דרמה שהופקה על ידי ערוץ נשיונל ג'יאוגרפיק ובעונתה הראשונה מנתה שישה חלקים. הסדרה משלבת סיפור בדיוני על אסטרונאוטים הנוחתים להקמת יישוב קבע על מאדים, יחד עם קטעי ראיונות אודות המאמצים לנחיתה ולהתאקלמות על כוכב הלכת החדש.
הפקה
הסדרה מבוססת על ספר משנת 2015 בשם "איך נחייה על מאדים" שנכתב על ידי סטפן פטרנק. הסדרה מדלגת בין אירועים המתרחשים בשנת 2033 ואירועים הקורים בשנת 2016, כאשר במקביל להתקדמות הסיפור העלילתי על מאדים, ניתנים ראיונות עם מדענים ומהנדסים הדנים בקשיים הצפויים למשלחת, ואז מדלגים בחזרה לסיפור העלילתי, כדי לראות כיצד האסטרונאוטים פתרו את הבעיה. הסדרה צולמה בבודפשט, הונגריה ובמרוקו.
ספר נלווה לסדרה, שנקרא בשם "מאדים: העתיד שלנו על הכוכב האדום" פורסם באוקטובר 2016, והוא מתאר את המדע והטכנולוגיה, המהווים בסיס לסדרה. מפיק הסדרה הוא הבמאי רון הווארד. פרק הבכורה שודר לראשונה ב-14 בנובמבר 2016. כמו כן, לפני עלייתה הרשמית של הסדרה לאוויר, ניתן היה לצפות בסדרה בהזרמת מדיה החל מ-1 בנובמבר 2016. המוזיקה הולחנה על ידי ניק קייב ווורן איליס.
פריקוול בשם "לפני מאדים" פורסם בצמוד לסדרה. הפריקוול כולל סיפור דמיוני אודות האסטרונאוטית חנה סונג, ואחותה התאומה ואירועים שקרו בילדותן אשר הובילו אותן להיות מעורבות בנושאי מדע וטכנולוגיה וחקר החלל. סדרת הפריווקל היא בת שישה פרקים בני מספר דקות, וזמינה לצפייה ברשת.
עונה שנייה
עונה שנייה התחילה בנובמבר 2018, בעונה זו, מספר שנים בעתיד לאחר העונה הקודמת, בחנו מה קורה לאחר הקמת מושבה על מאדים בשם עיר אולימפוס.
עלילה
בשנת 2033, צוות של שישה אסטרונאוטים שוגר מפלורידה, ארצות הברית, כדי להיות האנשים הראשונים שינחתו על מאדים. במהלך הירידה בתוך האטמוספירה של מאדים, קרתה תקלה בחללית שלהם, הנקראת דאדלוס. הם נחתו במרחק 75.3 ק"מ ממקום הנחיתה המתוכנן שלהם, רחוק מהתשתית שהוכנה לקראתם. תוך כדי סיפור ההישרדות שלהם על מאדים, עוקבים גם אחרי המתרחש בכדור הארץ, ודיוני מקבלי ההחלטות בארגון האחראי על ההתיישבות למאדים, האיגוד הבינלאומי למדעי מאדים - International Mars Science Foundation.
סיפור העלילה הדמיוני משולב עם קטעי ראיונות משנת 2016, של הצוות, מרכז השליטה והבקרה, וכן ראיונות עם מדענים, מהנדסים ומובילי דעה לגבי הקשיים והבעיות שיכולות להתעורר במהלך נחיתה והתיישבות על מאדים. בין האנשים המתראיינים ניתן לראות את אילון מאסק, (מנכ"ל חברת SpaceX), אנדי ויר (מחבר הספר "לבד על מאדים"), רוברט זוברין, היזם פיטר דיאמנדיס (מייסד ארגון X prize), ג'ון לוגסדון (מייסד המכון למדיניות חלל) והאסטרופיזיקאי ניל דה-גראס טייסון. הראיונות משקפים את הקשיים מולם יתמודד הצוות במהלך המסע והחיים על המאדים, כמו גם את מגוון הבעיות הפוליטיות והחברתיות הקשורות להתיישבות על מאדים.
שחקנים
השחקנים המשתתפים בחלק הסדרה שהוא דרמה עלילתית בדיונית הם:
ביקורות
"מאדים" קיבל ביקורות מעורבות מהמבקרים. נכון לדצמבר 2016, אתר האינטרנט Rotten Tomatoes נתן לסדרה דירוג של 63% עם ציון ממוצע של 7.3/10. באתר Metacritic יש ציון ממוצע המעיד על ביקורות מעורבות.
עבדות
עבדות היא מונח המציין משטר עבודה המאופיין בבעלות ושליטה רבה של אדם על אדם אחר שנחשב לרכושו. בעבדות האדם המשועבד איננו חופשי ובן חורין לקבוע את התנהלותו וסדר היום שלו, ואדונו הוא שקובע בעבורו את כל או רוב סגנון חייו ודרכי התנהלותו.
הגדרת העבדות
בדרך כלל העבד יכול לקבל את מזונו וצרכיו האחרים מידי אדונו, ועליו לבצע כל עבודה שתידרש ממנו. פירותיה של עבודה זו יהיו לאדון. זאת בניגוד לעובד השכיר, הנהנה ממשכורת ואיננו תלוי באופן בלעדי במעסיקו לסיפוק מחייתו. עבד יכול לפעמים לקבל שכר, אבל בניגוד לעובד שכיר הוא אינו יכול לעבור למעסיק אחר או להתפטר.
העבד הוא בחזקת רכוש ולכן בתרבויות רבות לא היו עונשים או הגבלות על התאכזרות לעבדים- ניתן להפריד הורים מילדיהם, בין אחים או בין בני זוג. האדון החליט מה העבד ילבש, באיזה עבודה יעבוד, מה יאכל, היכן יגור ואם לכלוא אותו. במקרים רבים עבדים סומנו בברזל מלובן. עבדים שעבדו בשדות היו לעיתים מוגבלים על ידי שלשלאות. העבדים היו חשופים לכל סוג של אלימות - כולל התעללות מילולית, השפלות, נישואים כפויים, אונס, הצלפות במגלב, כליאה, מניעת מזון, ובמקרים של ניסיונות בריחה או כעס של אדונים אכזריים - עינויים, קטיעת איברים או הוצאה להורג.
עבדים היו חשופים לאלימות קיצונית לא רק כתוצאה מכעס או התנהגות לא נאותה - אלה גם כתוצאה מכך שנחשבו לרכוש שכפוף לשיקולי רווח והפסד. לדוגמה ב-1781 במה שמכונה הטבח בספינת העבדים זונג השליכה ספינת העבדים האנגלית "זונג" 132 עבדים לים, כשהם אזוקים בשלשלאות, וזאת כדי לקבל כספי ביטוח על אובדן ה"סחורה". מעשי טבח בסגנון זה היו נוהג נפוץ של הרג עבדים משיקולי נוחות.
חואן מנואל פנג'יו
חואן מנואל פנג'יו דרמו (בספרדית: Juan Manuel Fangio Déramo [בארגנטינה מבוטא שם משפחתו "פנחיו"], 24 ביוני 1911 - 17 ביולי 1995) היה נהג מרוצים ארגנטינאי, שזכה חמש פעמים באליפות הפורמולה 1 בראשית שנות החמישים, שיא שהחזיק מעמד 47 שנים עד שנשבר על ידי מיכאל שומאכר. האליפויות הושגו עבור ארבע קבוצות שונות. חבר בהיכל התהילה של האליפות ונחשב בעיני רבים לאחד מנהגי המרוצים הטובים בכל הזמנים.
עבדות
הגדרת העבדות
עבד שונה מהצמית הפיאודלי. שעבוד הצמית לאדונו מתבטא בתשלום מס, והוא אחראי לאספקת צרכיו. לעבד, לעומת זאת, אין בעלות על גופו ועל תוצרי מלאכתו, ואף את צורכי הקיום המינימליים שלו אין הוא משיג בעבודתו, אלא כלחם חסד מבעליו.
סעיף ד' של ההכרזה לכל באי עולם בדבר זכויות האדם אוסר על קיום עבדות, שעבוד בני אדם, וסחר בעבדים. העבדות הוצאה אל מחוץ לחוק בכל מדינות העולם, אך בפועל מתקיימות גם כיום צורות של עבדות, עבדות מודרנית, שקורבנותיה הן בעיקר ילדים ונשים, בכמה ממדינות העולם השלישי. העבדים בהיסטוריה היו לעיתים קרובות ממוצא גזעי, אתני או דתי השונה מזה של משעבדיהם, כך שהעבדות הוצדקה על ידי גזענות. היות והעבדים לא רכשו השכלה ועודדו אותם להיות שקטים וסבילים הדבר עודד גם דעות קדומות נגד אנשים ממוצא אחר, במיוחד נגד שחורים. תקופת עבדותם החלה בחטיפה או בנפילה בשבי במלחמה. סיבות לעבדותם של אנשים לבני עמם היו בדרך כלל הרשעה בפשע או חוסר יכולת לפרוע חוב. לעיתים נאסף תינוק נטוש לבית משפחה שגידלה אותו כעבד. ילדיהם של עבדים נידונו לרוב להיות עבדים בעצמם.
חואן מנואל פנג'יו
פנג'יו נשר מבית הספר בגיל צעיר והחל לעסוק במכונאות רכב. בשנת 1934 החל להשתתף במרוצי מכוניות מקומיים ובשנת 1940 הוכתר כאלוף ארגנטינה. בשנת 1948 החל להתחרות במרוצי גרנד פרי ברחבי אירופה. הצטרף לאליפות הפורמולה 1 עם הקמתה, בשנת 1950. בשנת 1957 זכה באליפות החמישית, כשהוא בן 47. האלוף המבוגר ביותר בתולדות התחרות.
עבדות
עבדות בתרבויות מסופוטמיה הקדומות
חוקי אור-נאמו של ממלכת שומר כוללים חוקים הנוגעים לעבדים. החוקים נכתבו בסביבות 2100 - 2050 לפנה״ס בתקופת השושלת השלישית של אור, בימיו של אור-נמו, או בנו. זהו קובץ החוקים הקדום ביותר שנמצא בחפירות ארכאולוגיות. החוקים מבדילים בין אנשים מעמד שונה. לדוגמה אדם שבועל בכוח אשת איש שנישואיה טרם מומשו, הוא יומת. לעומת זאת אם גבר בועל בכוח שפחה של אדם אחר, עליו לשלם חמישה שקלי כסף לבעל השפחה. עבדים יכלו לפעמים להתחתן עם שפחות או עם נשים חופשית.
הקוד הבבלי, חוקי חמורבי מתוארכים לתקופת 1700 לפנה"ס גם מתייחס לעבדים. החוקים מבחינים בין שלושה מעמדות שונים: החופשיים (awīlī), בהם גברים נשים וקטינים; בני המעמד הנמוך (muškenī – קשור למילה העברית "מסכן"), גברים ונשים שזכויותיהם פחותות בעניינים מסוימים מאלה של החופשיים; ועבדים ושפחות (wardī ו-amātim) הנמצאים בבעלות החופשיים, בני המעמד הנמוך או היכל המלך.
חואן מנואל פנג'יו
לאחר פרישתו מונה למנהל של "מרצדס ארגנטינה" ומאוחר יותר מונה לנשיא של כבוד לכל חייו. עסק בשיפוץ ובנייה של רכבי מרוץ ישנים, המוצגים במוזיאון הנושא את שמו בעיר הולדתו.
אימה (קומיקס)
אימה (באנגלית: Menace) היא דמות בדיונית של נבלת-על המופיעה בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת Amazing Spider-Man #545 מינואר 2008, ונוצרה בידי הכותב ג'יי מייקל סטרזינסקי והמאייר ג'ו קסאדה.
עבדות
עבדות בתרבויות מסופוטמיה הקדומות
טקסטים חיתיים מאסיה הקטנה כוללים חוקים המסדירים את מוסד העבדות. עניין מיוחד הוא חוק הקובע כי התגמול עבור לכידתו של עבד נמלט יהיה גבוה יותר אם העבד כבר הצליח לחצות את נהר האליס ולהתרחק ממרכז הציוויליזציה החתית - ממנו ניתן להסיק שלפחות לחלק מהעבדים שהוחזקו על ידי החתים היה סיכוי ריאלי להימלט ולהחזיר את חירותם, אולי על ידי מציאת מקלט אצל ממלכות או קבוצות אתניות אחרות.
עבדות ביהדות
במשפט העברי נעשית הבחנה בין עבד עברי, (שהסיבה לעבדותו היא חוסר יכולת תשלום על גנבה או מכירה עצמית), לבין עבד לא יהודי, המכונה עבד כנעני. תנאיו של העבד העברי הם טובים ביותר, ועבדותו לא נמשכת יותר משש שנים, (מצב זה יכול להשתנות במקרה שהוא מתעקש להישאר בעבדותו וטוב לו בה, ומאז הוא הופך ל"עבד נרצע".) אסור לאדון להעביד אותו בעבודה בזויה, והוא צריך להתייחס אליו כאל שכיר. בזמן שחרורו האדון מחויב להעניק לו מענק שחרור.
לעומת זאת, העבד הכנעני מוכר כרכוש בעליו, תקופת עבדותו אינה מוגבלת בזמן, וכן על פי פרשנות ימי הביניים התורה אף מצווה להעבידו עד עולם. עם זאת, פגיעה פיזית חמורה מאוד, שנעשית בו על ידי אדוניו, יכולה להיות עילה לשחרורו, אם הוא מאבד בעטיה שן, עין או אחד מעשרים וארבעה ראשי איברים המוזכרים בגמרא. הריגתו, אם לא הפרידו 24 שעות בין רגע הפגיעה לרגע המוות, מחייבת את האדון בדין מוות. ציווי הומני ויוצא דופן ביחס לעמים האחרים באותה תקופה המובא בתורה הוא איסור על הסגרת עבד בורח לאדונו - "לא תַסְגִּיר עֶבֶד אֶל אֲדֹנָיו אֲשֶׁר יִנָּצֵל אֵלֶיךָ מֵעִם אֲדֹנָיו. עִמְּךָ יֵשֵׁב בְּקִרְבְּךָ בַּמָּקוֹם אֲשֶׁר יִבְחַר בְּאַחַד שְׁעָרֶיךָ בַּטּוֹב לוֹ לֹא תּוֹנֶנּוּ", זאת לעומת קובצי חוקים אחרים במזרח הקדום, אשר הורו למוצא עבד נמלט להחזירו לאדוניו. ומפרש הרמב"ם: "ולא יכביד עולו על עבדו, ולא יצר לו, ויאכילהו וישקהו מכל מאכל ומכל משתה, ויקדים מזון העבדים לסעודת עצמו, ולא יבזהו ביד ולא בדברים, ולא ירבה עליו צעקה וכעס, אלא ידבר עמו בנחת, וישמע טענותיו". על פי המשפט העברי, הופך העבד הכנעני למעין יהודי למחצה, המחויב בחלק מהמצוות (למעט מצוות עשה שהזמן גרמן) ולכן בקבלת עבד כנעני יש לקיים הליך דומה לגיור הכולל מילה וטבילה. לאחר שחרורו, העבד הכנעני משלים את תהליך הגיור והוא יהודי לכל דבר.
אדם שחוטף את חברו ומוכרו לעבד דינו מוות - "גונב איש ומכרו ונמצא בידו מות יומת".
חואן מנואל פנג'יו
שנים ראשונות
במקביל לעבודתו במוסך החל להתחרות במרוצי מכוניות מקומיים. בשנת 1934 השתתף לראשונה בתחרות, כשהוא נוהג בפורד מודל A משנת 1929 ששיפץ בעצמו. המרוצים שנערכו בארגנטינה באותה תקופה היו שונים מהמרוצים האירופאים - הם היו ארוכים יותר והתקיימו בעיקר בדרכי עפר. בשנת 1940 ניצח את הגרנד פרי של הצפון, מסלול באורך של כ-10,000 קילומטר, שהחל בבואנוס איירס עבר דרך הרי האנדים, הגיע ללימה בירת פרו וחזרה לבואנוס איירס. התחרות הורכבה ממקטעים שונים ונמשכה כשבועיים. בסיום אותה שנה הוכתר לאלוף ארגנטינה, הישג עלו חזר שנה לאחר מכן.
אימה (קומיקס)
אימה היא האלטר-אגו של לילי הוליסטר, אשת החברה הגבוהה. כחלק משכתוב חייו של פיטר פארקר והסובבים אותו בידי השד מפיסטו בעקבות אירועי "עוד יום אחד", היא הוצגה כבת זוגו החדשה של הארי אוסבורן. לאחר תאונה במעבדתו הישנה של נורמן, אביו של בן זוגה, היא ספגה בעורה כימיקלים רעילים ששינו את צורת גופה למפלצתית ועיוותו את מחשבותיה. היא מצטיידת בכלי נשק קטלניים, ותחת השם "אימה" היא הופכת לנבלת-על. בשלב מאוחר יותר, גיבור-העל ספיידרמן מרפא אותה, והיא יולדת להארי בן. היא שבה למוטב במהלך אירועי "הציר", והחלה להילחם בפשע תחת השם "מלכת החתולים".
עבדות
עבדות ביהדות
בתלמוד הבבלי, על פי נבואת זכריה, נאמר כי באחרית הימים יזכו כל לובשי הציצית שישמשו אותם 2800 עבדים.
על פי ספר ירמיהו, עולה כי צדקיהו מלך יהודה הורה לעם לשחרר את העבדים והשפחות העבריים שלהם, אך לאחר ביצוע השחרור התחרטו העם, וחזרו וכבשו את העבדים ששחררו. הדבר עורר עליהם את קיצפו של ה', כדברי הנביא:
אימה (קומיקס)
היסטוריה פרסומית
לאחר אירועי "ספיידרמן: עוד יום אחד", הכותב ג'יי מייקל סטרזינסקי והמאייר ג'ו קסאדה שכתבו חלק ממסלול חייו של פיטר פארקר והציגו סטטוס קוו חדש לעולם שלו. בינואר 2008, כחלק מקשת הסיפור "ספיידרמן: יום חדש לגמרי", הוצגו דמויות חדשות ותואר מצבן החדש של הדמויות הקיימות בעולם. לילי הוליסטר הוצגה כבת זוגו של הארי אוסבורן. בהמשך אותה השנה, במהלך ההרצה של הכותב מארק גוגנהיים והמאייר סלבדור לרוקה, היא הפכה לנבלית-העל "אימה".
עבדות
עבדים יהודים
בזמנים שונים לאורך ההיסטוריה היהודית בגלות נלקחו יהודים לעבדות. ברוב המקרים הם נפדו או פדו עצמם לשחרור. פדיון עבדים יהודים נחשב תכלית רבת חשיבות לאיסוף צדקה בקרב קהילות ישראל.
חואן מנואל פנג'יו
שנים ראשונות
מלחמת העולם השנייה הביאה לעצירה בפעילות הספורטיבית של פנג'יו, שהתמקד בהפעלת המוסך שבבעלותו. הוא נסע בקביעות לדרום המדינה, שם רכש משאיות ונגררים, רק עבור הצמיגים שלהם, שהפכו להיות מצרך מבוקש מאוד בעקבות המלחמה. בשנת 1946 שב להתחרות והשתתף בשני מרוצים. שנה לאחר מכן השתתף בשישה מרוצים וניצח במחציתם.
עבדות
עבדים יהודים
על פי ספר שמות, בני ישראל היו עבדים במצרים, אליה נדדו עקב בצורת, העבדים הועסקו בעיקר בארמון פרעה, ובבניית מקדשיו ופסליו.
אימה (קומיקס)
היסטוריה פרסומית
ב-2015, כחלק מאירועי "אוונג'רס ואקס-מן: הציר", זיכרונה של לילי אבד והיא הפכה לגיבורת-העל "מלכת החתולים".
חואן מנואל פנג'יו
פורמולה 1 ומרוצי מכוניות ספורט
מרוץ הגרנד פרי הבינלאומי הראשון בו לקח חלק היה הגרנד פרי הצרפתי בריימס, שהתקיים ביולי 1948. פנג'יו החל את המרוץ מהמקום ה-11, אך בהמשך נאלץ לפרוש. ב-29 באוקטובר במהלך הגרנד פרי הדרום-אמריקאי, שהתקיים בין בואנוס איירס לקראקס, התהפך עם מכוניתו במורד אחד ההרים. במהלך ההתהפכות דניאל אורוטה, נהג המשנה שלו, הועף מהרכב. מאוחר יותר מצא אותו פנג'יו כשהוא ללא רוח חיים. בעקבות מותו של אורוטה שקל פנג'יו לפרוש מהמשך התחרות, אך לבסוף שוכנע להמשיך. באפריל 1949 שב להתחרות באירופה ולקח חלק בגרנד פרי של סן-רמו, כשהוא נוג במזארטי 4CLT. הוא ניצח את שני מקצי התחרות ורשם ניצחון בסיכום הכולל של האירוע. במהלך השנה התחרה בשישה מרוצי גרנד פרי נוספים וניצח ארבעה מתוכם.
אליפות הנהגים בפורמולה 1 עשתה את הבכורה בשנת 1950. פנג'יו הצטרף לאליפות כנהגה של קבוצת אלפא רומיאו, לצידו של ג'וזפה פארינה. הוא ניצח שלושה מרוצים, מתוך שבעה בעונה, אך הפסיד את התואר לפארינה שניצח גם הוא שלושה מרוצים אך צבר יותר נקודות. במרוצים שלא היו חלק מסבב האליפות. בעונת 1951 ניצח את הגרנד פרי השווייצרי, הצרפתי. לקראת גרנד פרי ספרד, המרוץ האחרון בעונה, הוביל את האליפות בפער של שתי נקודות בלבד על פני אלברטו אסקרי נהגה של קבוצת פרארי. במרוץ עצמו השיג את הניצחון השלישי בעונה וזכה בתואר האליפות בפער של 6 נקודות.